ত্রিপুরায় রাজনৈতিক সমীকরণে বদলের ইঙ্গিত । ভোটের মুখে বড়সড় ধাক্কা খেল ত্রিপুরার আঞ্চলিক দল আইপিএফটি । এই দলটির সহ সভাপতি অনন্ত দেববর্মা দল ছেড়ে যোগ দিলেন কংগ্রেসে । অনন্তবাবু তাঁর পদত্যাগ পত্রটি দলীয় সভাপতি তথা মন্ত্রী নরেন্দ্র চন্দ্র দেববার্মার কাছে পাথিয়ে দিয়েছেন বলে জানা গেছে।

উল্লেখ্য রাজ্যে মন্ত্রীসভায় থেকেও লোকসভা নির্বাচনে বিজিপির সঙ্গে লড়াইয়ে নেমেছে আইপিএফটি। বিজেপি নেতারা বহু চেষ্টা করেও নির্বাচনি লড়াই থেকে তাদের নিরস্ত্র করতে পারেনি।এই প্রেক্ষাপটে এই দলটি বিজেপিকে তীব্র প্রত্যাহ্বানের মুখে ফেলতে পারে বলে ধারণা করা হচ্ছিল। কিন্তু ভোটের মুখে দলবল সহ দলটির সহ সভাপতির দলত্যাগ নিঃসন্দেহে দলটিকে দূর্বল করবে।

এদিকে দল ছাড়ার পর আই পি টিএফ সভাপতি যে সব কথা বলছেন তাতেও দলটি

অনেকটা জন সমর্থন হারাতে পারে বলে ধারণা করা হচ্ছে। দল ছেড়ে কংগ্রেসে যোগ দেওয়ার পর তিনি বলেছেন, দলের একাংশ শীর্ষ নেতৃবৃন্দ তিপ্রাল্যান্ডের দাবী থেকে সরে এসে দলীয় নেতা কর্মীদের বঞ্চিত করেছেন ।দলের খারাপ সময়ে যারা দলের জন্য ত্যাগ স্বীকার করেছেন, দলে তারা যোগ্য সম্মান পাচ্ছেন না।

তাই তারা বাধ্য হয়ে দল ছাড়ছেন।তবে ত্রিপুরা রাজনীতিতে এই ঘটনা কতটা প্রভাব ফেলবে তা এখুনি বলা যাচ্ছে না বলে রাজনৈতিক বিশ্লেষকেরা মত প্রকাশ করেছেন।